jkorsvik/nowiki_second_scrape_merged huggingface dataset:
Nils Ryum

Få, om noen, har gjort mer for oppbyggingen av den moderne fysikalske metallurgien i Norge

Nils Ryum (født 2. oktober 1936 i Flåm, død 17. januar 2014 ) var en norsk metallurg. Han var professor i metallurgi ved NTNU, og regnes som opphavsmannen til den moderne fysikalske metallurgi i Norge.Ryum vokste opp på Voss. Etter examen artium ved Voss offentlege landsgymnas flyttet han til Trondheim, for å studere metallurgi ved NTH. Han ble ferdig utdannet siv.ing. i 1961, og tok lic.techn.-graden i 1965.
De første årene etter avsluttet utdannelse, 1965–1970, arbeidet han ved Sentralinstitutt for industriell forskning i Oslo. Det var her han begynte sin forskning på industriell aluminium. Han var blant annet med på å utvikle legeringer til støtfangere, i samarbeid med Volvo og norsk industri. Aluminiumsforskning var hans hovedinteresse, men han initierte også forskning og undervisning innen stål i offshore-teknologi, magnesium brukt i bilindustri og silisium til solceller.I 1970 ble han ansatt som professor ved Institutt for metallurgi ved NTH. Denne stillingen hadde han også etter at NTH gikk inn i NTNU, og fysikalsk metallurgi ble en gruppe under Institutt for materialteknologi. Han gikk av for aldersgrensen i 2003, og fortsatte deretter sin forskning som professor emeritus.
I 1972 ble han dr. techn. med avhandlingen Microstructures of some aluminium alloys.Ryum var medlem av Det Kongelige Norske Videnskabers Selskab (DKNVS) og Norges Tekniske Vitenskapsakademi.I 2005 opprettet Polyteknisk Forening en spesiell jubileumspris. Jubileumsprisen var på kr 100 000 og ble tildelt Nils Ryum.I 2013 ble han utnevnt til Kommandør av St. Olavs Orden «for hans innsats innen fysikalsk metallurgi».


== Bibliografi (utvalg) ==
(no) Publikasjoner av Nils Ryum i BIBSYS
(no) Publikasjoner av Nils Ryum i forskningsdokumentasjonssystemet CRIStinI tillegg til spesialfaglige publikasjoner, har han oversatt bøker, blant annet Erwin Schrødingers Naturen og grekerne ; og Naturvitenskap og humanisme, sammen med professor emeritus Audun Øfsti.Sammen med litteraturprofessor Olav Lausund har han oversatt William Goldings roman The Inheritors til norsk. Boken ble publisert av Bokvennen i 2007 under tittelen Arvtakerne. Oversettelsen ble gjort som en 70 års-gave til Ryums venn, boksamler og oversetter Johannes Gjerdåker.


== Referanser ==


== Kilder ==
Nes, Erik; Ola Hunderi; Otto Lohne (4. februar 2014) «Nils Ryum» (nekrolog). I Aftenposten, s. 2
N.N. (2014) «Minneord over medlemmer avgått ved døden i 2014». I: Årbok for Norges Tekniske Vitenskapsakademi, s. 105. Trondheim, NTVA.
Rentebegrensningsreglene

Rentebegrensningsreglene i norsk skatterett viser til skattelovens regler som begrenser et selskaps fradragsrett for renter på gjeld. Regelen er gitt i skatteloven § 6-41 og forskrift til skatteloven. Reglene ble først innført for inntektsåret 2014 og ble senere betydelig endret fra og med inntektsåret 2019.


== Reglenes hovedinnhold ==
Regelen bestemmer at et konsernselskap kun får fradrag for renter innenfor en fradragsramme på 25 % av skattemessig EBITDA. Avskårne renter kan fremføres til bruk innenfor ledig fradragsramme i påfølgende 10 år. Regelen kommer til anvendelse når den norske delen av konsernet har netto rentekostnader over 25 millioner NOK. For selskaper som ikke er konsernselskap kommer reglene til anvendelse når selskapet har netto rentekostnad over 5 millioner NOK, men kun slik at netto renter til nærstående långiver kan avskjæres.


== Hvilke selskaper som omfattes av reglene ==
Rentebegrensningsreglene kommer til anvendelse på følgende enheter:
Aksjeselskap / allmennaksjeselskap
ansvarlig selskap
kommandittselskap
indre selskap
partrederi
deltaker i norsk-kontrollert aksjeselskap
sparebank / selveiende finansieringsforetak
gjensidig forsikringsselskap
samvirkeforetak
selskap eller sammenslutning som noen eier formuesandeler i eller mottar inntektsandeler fra, når ansvaret for selskapets eller sammenslutningens forpliktelser er begrenset til selskapets eller sammenslutningens kapital
statsforetak etter statsforetaksloven, (39)
interkommunalt selskap
innretning eller forening under selvstendig bestyrelse, slik som stiftelse, dødsbo, konkursbo, administrasjonsbo eller allmenningskasse
selskap og innretning som ikke er hjemmehørende i riket, men som har begrenset skatteplikt etter skatteloven eller petroleumsskatteloven


== Vilkårene for å være nærstående långiver ==
Långiver er nærstående til låntaker hvis vedkommende faller innunder ett eller flere av følgende vilkår på et hvilket som helst tidspunkt i løpet av inntektsåret:
selskap eller innretning som låntakeren, direkte eller indirekte, eier eller kontrollerer med minst 50 prosent,
person, selskap eller innretning som, direkte eller indirekte, eier eller kontrollerer låntaker med minst 50 prosent,
selskap eller innretning som nærstående etter punkt 2, direkte eller indirekte, eier eller kontrollerer med minst 50 prosent, og
nærstående person etter punkt 2 sine foreldre, søsken, barn, barnebarn, ektefelle, samboer, ektefelles foreldre og samboers foreldre, samt selskap eller innretning som disse, direkte eller indirekte, eier eller kontrollerer med minst 50 prosent.


== Referanser ==
Skattefradrag

For fradrag i bruttoinntekt for å komme frem til alminnelig inntekt, grunnlaget for skatteberegningen, se inntektsfradrag.Skattefradrag er fradrag i utlignet skatt. Eksempler på skattefradrag i norsk skatterett er skatteloven § 16-10 for Boligsparing for ungdom, § 16-20 for skatt betalt i annet land på samme inntekt, og § 16-40 for FoU-fradrag (SkatteFUNN).
Langavatnet (Forsand)

Langavatnet er en innsjø i Sandnes kommune i Rogaland.  Den ligger sør for Lysefjorden og like vest for Tjodavatnet. Utløp er mot sør til Frafjordelva.


== Referanser ==
Albrekt av Preussen (1809–1872)

Albrekt av Preussen (født 4. oktober 1809 i Königsberg, død 14. oktober 1872 i Berlin) var fjerde sønn av kong Fredrik Vilhelm III, dermed yngre bror av keiser Vilhelm I av Tyskland, og general.
Fra 1830 til sin død bodde han i Prinz-Albrecht-Palais på Wilhelmstrasse i Berlin.


== Familie ==
Han var 1830-1849 gift med sin kusine prinsesse Marianne av Nederland (død 1883) og ble skilt fra henne. I 1853 inngikk han morganatisk ekteskap med friherrinne Rosalie von Rauch (datter av general Gustav von Rauch, død 1879), som ble opphøyd til grevinne von Hohenau.


=== Barn ===
Charlotte (1831-1855); gift på Charlottenburg 1850 med Georg II av Sachsen-Meiningen (1826-1914)
Albrekt av Preussen (1837-1906); gift i Berlin 1873 med Marie av Sachsen-Altenburg (1854-1898)
Elisabeth (født og død 1840)
Alexandrine (1842-1906); gift i Berlin 1865 med Wilhelm av Mecklenburg-Schwerin (1827-1879)
Georg Albrecht, greve von Hohenau (1854-1930); gift 1. gang 1878 med friherrinne Laura Saurma von und zu der Jeltsch (1857-1884); gift 2. gang 1887 med Margarethe zu Hohenlohe-Oehringen (1865-1940)
Bernhard Wilhelm, greve von Hohenau (1857-1914); gift 1881 med Charlotte von der Decken (1863-1933)


== Referanser ==


== Eksterne lenker ==
(en) Prince Albert of Prussia (1809–1872) – kategori av bilder, video eller lyd på Commons
Max Michel

Max Michel (født 15. desember 1981) er en IPSC og Steel Challenge skytter fra USA. Han er sponset av Sig Sauer.


== Meritter ==
1.-plass 2014 IPSC World Shoot (XVII), Open
5 ganger verdensmester i Steel Challenge (2014, 2013, 2009, 2007 og 2005)
8 ganger amerikansk mester i dynamisk sportsskyting (2014, 2013, 2011, 2009, 2007, 2006, 2005 og 2004)
4 ganger amerikansk mester i Steel Challenge (2014, 2011, 2009 og 2008)
2 ganger Pro-Am vinner (2012 og 2013)


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
KC Eusebio

Kamille C. Eusebio er en IPSC- og Steel Challenge-skytter fra USA.


== Meritter ==
Juniorverdensmester IPSC World Shoot 2008
Amerikansk mester i dynamisk sportsskyting 2010, Open
4 ganger verdensmester i Steel Challenge, Open
4 ganger amerikansk mester i Steel Challenge, Open


== Referanser ==
Chilly (band)

Chilly var en tysk discogruppe, som utga plater i årene 1978–1983. Musikken ble produsert av den tyske komponisten Bernt Möhrle.Chillys mest berømte singler var blant andre For Your Love, Friday On My Mind, Come to L.A., We Are the Popkings og Johnny Loves Jenny.


== Diskografi i utvalg ==
For Your Love (1978)
Come to L. A. (1979)
Showbiz (1980)


== Referanser ==


== Eksterne lenker ==
(en) Chilly på Discogs 
(en) Chilly på MusicBrainz 
(en) Chilly på Songkick 
(en) Chilly på Last.fm 
(en) Chilly på AllMusic 
(de) Chilly fanside
Wiese (slekt)

Wiese er et slektsnavn i Norge. Navnet har opphav hos tyske innvandrere i Bergen. Den første med navnet Wiese i Norge var Ludwig Wiese som hadde tatt et hansaskip fra Bremen i Nord-Tyskland til Bergen på syttenhundretallet. Navnet Wiese kommer trolig fra et gammelt tysk ord for åker eller eng, ordet er på 2000-tallet fortsatt i bruk i tysk.
Slekten utvidet seg til Østlandet i 1827 da handelsmannen Ludvig Wiese reiste til den nylige opprettede kjøpstaden Lillehammer i Oppland, hvor han arbeidet for en moderne skipstransport over Mjøsa. Det var først i 1835 han talte for dette initiativet, og fem år senere ble hjuldamperen DS «Jernbarden» sjøsatt som første av sitt slag i Norge. Han ble valgt som Lillehammers ordfører i 1838 og holdt embedet til 1843. Ludvig Wiese ble i 1851, som 59-åring, utnevnt ridder av St. Olavs Orden.
I 1865 ble vinfirmaet Wiese & Krohn stiftet av Theodor Wiese og Dankert Krohn. 
Flere med etternavnet Wiese har gjort seg bemerket i norsk kulturliv på 1900-tallet, dog ikke direkte nedstammet fra ordføreren på Lillehammer. Blant disse er:

Andreas Wiese, journalist (1958–), daglig leder ved Litteraturhuset
Claus Wiese (1924–1987), skuespiller
Claus Wiese (1960), NRK-journalist
Jan Wiese, forfatter (1928–2014), bror av Claus
Jan Wiese (1953), musiker
Wiese (artist), Trygve Wiese-Haugland, artist (1985-)
Electoral Commission (Storbritannia)

Electoral Commission er et britisk statlig organ som ble opprettet av Parlamentet i 2001. Organet fører tilsyn med finansieringen av politiske partier og valgkampanjer, og fastsetter standarder for gjennomføring av valg.Electoral Commission har 156 ansatte (2009) og hovedkontor i London.


== Referanser ==


== Eksterne lenker ==
(en) Offisielt nettsted
Del Carmen

Del Carmen (Filipino: Bayan ng Del Carmen) er en kommune på Filippinene. Kommunen ligger på øya Siargao, og tillhører provinsen Surigao del Norte.
Kortbaneflyplassen Sayak lufthavn som har flyforbindelse med Cebu og Manila ligger i kommunen. 


== Barangayer ==
Del Carmen er inndelt i 20 barangayer per 30. september 2019.


== Referanser ==


== Eksterne lenker ==
Offisielt nettsted 
(en) Del Carmen – kategori av bilder, video eller lyd på Commons
MilitærTeknikk

MilitærTeknikk - The Scandinavian Military Magazine er eid av Forsvars- og sikkerhetsindustriens forening (FSi) og utgis av Norsk Militærteknisk Forlag. Magasinet publiserer informasjon og faglige artikler av interesse for Forsvars- og sikkerhets industrien. Magasinet utkommer hovedsakelig på engelsk.
MilitærTeknikk ble første gang utgitt i 1995. Ansvarlig redaktør er Bjørn Domaas Josefsen.


== Bibliografisk informasjon ==
Eier: Forsvars- og sikkerhetsindustriens forening (FSi)
Utgiver: Norsk Militærteknisk Forlag
Redaktør: Bjørn Domaas Josefsen
Design/Layout: xIdé
ISSN: 0806–6159
Trykkeri: xIdé


== Referanser ==


== Eksterne lenker ==
Utgivelser i serien Arkivert 28. mai 2015 hos Wayback Machine.
Nosphisthis

Nosphisthis er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia.


== Utbredelse ==
Artene lever i Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien oldenborrer, Melolonthinae Samouelle, 1819
Stammen Liparetrini Burmeister, 1855
Slekten Nosphisthis Blackburn, 1898
Nosphisthis parvicornis Blackburn, 1898
Nosphisthis perkinsi Blackburn, 1907


== Kilder ==
Britton, E.B. (1990) A synopsis of the Australian genera of Liparetrini (Coleoptera : Scarabaeidae : Melolonthinae). Invertebrate Systematics 4: 159-195. [1]
Atlas of Living Australia - Liparetrini [2]
Biolib.cz - liste over artene [3]


== Eksterne lenker ==
(en) Nosphisthis i Global Biodiversity Information Facility 
Nosphisthis – detaljert informasjon på Wikispecies
Kundeserviceprisen

Kundeserviceprisen «Best i test» er den eneste testen av utvalgte kundesentre i Norge der det kåres en vinner uavhengig av klasse. 
Undersøkelsen gjennomføres hvert år av analyseselskapet SeeYou og deles ut i forbindelse med Call Center Dagene, i regi av kompetansesenteret Confex.Prisen ble utdelt for første gang i 2006 og feiret i 2015 tiårsjubileum. 
Undersøkelsen gjennomføres ved hjelp av en såkalt "secret shopper",  der de deltakende kundesentrene blir undersøkt og målt uten at de selv har kjennskap til det. Deretter blir disse bedømt på en rekke kriterier; som velkomst, ventetid, kundebehandlerens løsning og totalinntrykk.
Hvert spørsmål får en poengscore basert på svaralternativene, og det hele oppsummeres i en prosentbasert totalscore.
I 2015 var 108 kundesentre fordelt på 16 bransjer med i undersøkelsen, og for første gang ble prisen delt mellom flere selskaper; helsekostfirmaet Vitamail, mobiloperatøren Tele2 og alarmselskapet Sector Alarm.


== Vinnere ==
2017: Mester Grønn AS
2016: Sunnmørsposten
2015: Tele2, Vitamail og Sector Alarm
2014: Tyrkiareiser
2013: Canal Digital Parabol
2012: Ishavskraft
2011: Sector Alarm
2010: DFDS Seaways


== Referanser ==
Det allminnelige revisjonskontor

Det allminnelige revisjonskontor (1808–1814) ble opprettet ved kgl. res. 26. juli 1808 og varte ut mars 1814. Kontorets oppgave var å revidere regnskap fra krisetiltak, ikke fra den vanlige forvaltningen. Kontoret hadde to revisorer, og det sorterte under regjeringskommisjonen.
Arkivet er bare delvis bevart.


== Eksterne lenker ==
Det allminnelige revisjonskontor på Arkivportalen.
Storåna (Hjelmeland)

Storåna (også kalt Årdalselva) er ei elv i Hjelmeland kommune i Rogaland. Den er hovedelva i Årdalsvassdraget og er 53,5 km lang. Nedbørfeltet er på 521,53 km² og middelvannføringen ved munningen er 45,9 m³/s.


== Elvas løp ==
Elva har utspring fra et lite tjern på Storsteinheia, lengst vest i Bykle kommune i Agder. Den renner derfra mot sørvest ned mot Kvilldal, øverst i Storådalen. Etter Kvilldalsgjuvet kommer Krymleåna inn fra nord. Gjennom den relativt åpne Storådalen renner elva med lite fall over den flate og myrlendte dalbunnen, før den renner ut i det regulerte Nilsebuvatnet, hvor sideelvene Gråfolåna og Storhilleråna også munner ut. Deretter følger Breiavatnet, hvor mesteparten av vannføringen nå blir ledet over til Lysebotn kraftverk. Etter Breiavatnet snur elva mot vest gjennom den svært trange Musdalen ned mot Viglesdalsvatnet, hvor dalføret ligger under skoggrensa. Nedenfor Hiavatnet danner elva flere fosser, som Granefossane, Hiafossen og Sendingfossen. Etter samløpet med Lyngsåna blir dalen bredere og elva roligere, og landskapet domineres av jordbruksområder. Her møter den også de siste sideelvene, først Ullestadåna fra sør, og til slutt den korte men vannrike elva Bjørg fra Øvre Tysdalsvatnet. Elva munner ut innerst i Årdalsfjorden ved bygda Årdal.


== Årdalsvassdraget ==
Dette er en liste over elvene som inngår i vassdraget. Hver linje inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden.

Storåna – i Årdalsfjorden fra øst, ved Årdal
Bjørg – 5 km øst-sørøst for Årdal, fra nord
Tusso – i Øvre Tysdalsvatnet fra øst, ved Trodla-Tysdal
Helgalandsåna – i Øvre Tysdalsvatnet fra nord, like vest for Trodla-Tysdal
Ullestadåna – 6 km øst-sørøst for Årdal, fra sørøst
Lyngsåna – 10 km øst for Årdal, fra sør
Evardalsåna – i Lyngsvatnet fra nordøst
Storhilleråna – i Nilsebuvatnet fra vest
Gråfolåna – i Nilsebuvatnet fra øst, ved Nilsebu
Knutåna – 3 km øst-sørøst for Nilsebu, fra nord
Skoråna – i Gråfolvatnet fra øst, 4 km sørøst for Nilsebu
Krymleåna – i Storådalen fra nord


== Vannkraft ==
Årdalsvassdraget har store kraftressurser som i stor utstrekning er utbygget. Fra Breiavatnet er hovedelva overført til Lyngsvatnet i sideelva Lyngsåna, og derfra videre til Lysebotn kraftverk ved Lysefjorden. Fallet mellom Nilsebuvatnet og Breiavatnet er utbygget i Breiava kraftverk. De øverste delene av Tusso og Helgalandsåna ble overført til Kvilldal kraftverk i forbindelse med utbyggingen av Ulla-Førreverkene på  1970- og 80-tallet, samtidig som Krymleåna ble overført til Blåsjø. Deler av Tussos nedbørfelt er også overført til Nilsebuvatnet. Ullestadåna er den eneste av sideelvene som foreløpig ikke er utbygget, men flere prosjekter er under planlegging eller konsesjonsbehandling.


== Referanser ==
Leysdown-on-Sea

Leysdown-on-Sea er en liten engelsk kystlandsby på østsiden av øya Isle of Sheppey i borough Swale i Kent. I henhold til folketellingen i 2011, var det 677 innbyggere i landsbyen, beregnet til 782 i 2014.


== Historie ==
Landsbyen er omtalt i Domesday Book som Legesdun og navnet er antatt å være avledet fra det angelsaksiske Leswe («beiteland») og dun («høyde, ås»).Stedet var liten grend helt opp til viktoriansk tid, men ble noe utviklet etter at den ble tilknyttet en jernbane i 1903, Sheppey Light Railway, skjønt de store planene for etableringen av et feriested med hoteller ble aldri iverksatt. Jernbanen ble nedlagt på 1850-tallet.
Den 2. mai 1909 ble John Moore-Brabazon den første brite til å gjennomføre en flyvning i Storbritannia da han fløy fra flyklubben Royal Aero Clubs område i Leysdown i sitt dobbeldekker Voisin; Bird of Passage.


== Geografi ==
Leysdown er lokalisert rundt 1,5 km sør-sørøst for Warden og nær 5 km øst-sørøst for Eastchurch. I sør-sørøst ligger grenden Shellness og i sørvest er sumpområdet som er kjent som Leysdown Marshes. I nordøst er Nordsjøen med en grusstrand og leirflater som strekker seg ut i havet. Den er anerkjent i 2009 Good Beach Guide.


== Økonomi ==
Det er flere store gårder rundt landsbyen med en blanding av beiteområder og dyrket jord, men den lokale økonomien er hovedsakelig støttet av turisme i sommermånedene da mange besøkende kommer fra London. Leysdown har en av de største konsentrasjonene med ferieparker i Kent, med mange anlegg for karavaner og sommerhus. Det er også muligheter for nudisme. I vintermånedene holder butikkene, klubbene og pubene fortsatt åpne for befolkningen i Leysdown, Warden og Bay View som kunder. På 2010-tallet har et marked for bruktbilsalg blitt et fast innslag på søndagene. Det er et generelt marked på lørdagene.
En kort tid tidlig på 1900-tallet kom en betydelig del av økonomien fra den tidlige flyindustrien da Storbritannias første flyfabrikk ble konstruert i Leysdown i 1909 av fabrikanten Short Brothers, men allerede året etter ble fabrikklokalene flyttet til nabostedet Eastchurch.


== Referanser ==


== Eksterne lenker ==
(en) Leysdown – kategori av bilder, video eller lyd på Commons
Hege Ulstein

Hege Ulstein (født 6. juni 1971) er en norsk journalist og forfatter. Fra 2023 er hun taleskriver for Raymond Johansen (Ap), byrådsleder i Oslo.Ulstein arbeidet som journalist fra 1991, blant annet i VG, Aftenposten, musikkmagasinet Beat og Natt&dag. I 1997 ble hun politisk journalist og leder av kulturredaksjonen i Dagsavisen. I 2009 ble hun kommentator i samme avis.
Ulstein er medforfatter av manus til sesong to av Mammon (NRK)., sesong en av Aber Bergen (TV3), Livstid (NRK) og Furia (Viaplay). Mammon mottok internasjonal Emmy 2017 for beste drama.Hun ble tildelt NTBs språkpris for 2010.Ulstein har en bachelorgrad i norsk og statsvitenskap fra Universitetet i Oslo.


== Bibliografi ==
Kjøttfrie Dager, med Yngve Ekern (Kagge Forlag, 2012)
Avistegninger, med Siri Dokken (No Comprendo Press, 2012)
Politiske pennestrøk. Festskrift til Arne Strand, redaktør sammen med Stian Bromark (Res Publica, 2014)
Det var ikke et kort. Det var terror i antologien Aldri tie, aldri glemme. En bok fra AUF ti år etter terroren. (Res Publica, 2021)
Tillitsmannen Martin Kolberg. Aschehoug. 2021. ISBN 9788203298059. 


== Referanser ==


== Eksterne lenker ==
(en) Hege Ulstein – kategori av bilder, video eller lyd på Commons 
(en) Hege Ulstein på Internet Movie Database 
(no) Hege Ulsteins kommentarer i Dagsavisen
(no) Eldre kommentarer fra Dagsavisen
Sheppey Light Railway

Sheppey Light Railway var en jernbane på øya Sheppey i Kent som gikk fra Leysdown til Queenborough, hvor det var forbindelse med South Eastern and Chatham Railways linje til Sheerness. Den ble konstruert av Holman Fred Stephens, åpnet i 1901 og stengte 4. desember 1950. Opprinnelig var det fem stasjoner ved henholdsvis Sheerness East, East Minster on Sea, Minster on Sea, Eastchurch og Leysdown, i 1905 kom to til; Brambledown og Harty Road.


== Drift ==
I de første få årene etter banens åpning brukte SE&CR standard lokomotiver og rullende materiell. Men med den beskjedne trafikken måtte ledelsen tenke annerledes.


=== Bensindrevet materiell ===
I 1904 ble det gjennomført prøver med to bensindrevne jernbanevogner.  Den ene med plass for bare fire passasjerer var ikke tilstekkelig, men en større, med plass til 16 viste seg tilfredsstillende. Uheldigvis viste det seg umulig å finne en mekaniker i Sheppey til å vedlikeholde forbrenningsmotorer i motoralderens tidlige dager, så SE&CR måtte holde seg til damp.


=== Dampdrevne vogner ===
Løsningen lå i dampdrevne jernbanevogner, med en liten dampmmaskin permanent montert i en vogn. To ble anskaffet i 1905, en for Sheppey Light og en for den like fjerntliggende Hundred of Hoo-linjen på den andre siden av Medway-estuariet. Ytterligere seks ble anskaffet i 1906 for bruk på lite trafikkerte strekninger. Disse vognene forble i bruk frem til utbruddet av første verdenskrig. Dampmaskinene ble skrotet, men vognene ble beholdt, to og to koblet sammen over en felles boggi og slik forble de i bruk i Sheppey, trukket av vanlige damplokomotiver frem til banen ble stengt.
Da de dampdrevne vognene ikke hadde kraft nok til å trekke godsvogner, søkte SE&CR annen løsning, et mindre lokomotiv for den daglige godstrafikken. Et lokomotiv, No. 54 Waddon, ble anskaffet brukt fra en nabo og rival, London Brighton and South Coast Railway.
Dette var et av banens berømte Terrier class tank engines. Dette spesielle eksemplar har overlevd sin tid hos British Railways og er bevart som et statisk objekt, hos Canada National Railway Museum.


== Referanser ==


== Litteratur ==
Kidner, R. W. (1985). Southern Railway Halts. Survey and Gazetteer. Headington, Oxford: The Oakwood Press. ISBN 0-85361-321-4. 


== Eksterne lenker ==
Om banen på nettsiden til Stephens Museum
Quesadilla

Quesadilla er en meksikansk matrett som lages av tortilla fylt med ost (vanligvis oaxaca-ost) og ofte noe mer fyll, sammen med salsa. Retten spises typisk til frokost, eller som en enklere rett. Den er også veldig vanlig i USA.
Estlendere

Estlendere (eller estlendinger og estere) (estisk: eestlased) er et finsk-ugrisk folkeslag, beslektet med finnene. Estlendere befolker hovedsakelig Estland, et land på Østersjøskysten, sør for Finland. Estlendere snakker estisk, et østersjøfinsk språk. Selv om Estland ofte blir geopolitisk gruppert som en del av Baltikum, er estere språklig og kulturelt nærmere beslektet finnene i nord, enn de ikkefinske baltiske folkeslagene i Latvia og Litauen.


== Se også ==
Estlands historie


== Referanser ==


== Litteratur ==
Petersoo, Pille (januar 2007). «Reconsidering otherness: constructing Estonian identity». Nations and Nationalism. 13 (1): 117–133. doi:10.1111/j.1469-8129.2007.00276.x. Arkivert fra originalen . Besøkt 28. mai 2015.  Arkivert 12. januar 2019 hos Wayback Machine.


== Eksterne lenker ==
Office of the Minister for Population and Ethnic Affairs: Estonians abroad
Fra Estland til Thirlmere
Our New Home Meie Uus Kodu: Estonian-Australian Stories
Hillegom

Hillegom er en kommune i Nederland i provinsen Zuid-Holland.


== Referanser ==


== Eksterne lenker ==
Kommunens nettside